[- απο]δεικνυσθαι δε [και μετα την] [ του γυ]μνασιαρχου αιρεσιν παιδονομον μη νεωτερ[ον] [ετω]ν τεσσαρακοντα ινα δε παντες οι ελευθεροι παιδες πα[ιδε]υωνται καθοτι πολυθρους ονησιμου προνοησας επηγγειλ[α]το τωι δημωι καλλιστον υπομνημα της εαυτου φιλοδοξιας κατατιθεμενος επεδωκεν εις ταυτα δραχμας τρισμυριας τετρακις χιλιας αποδεικνυσθαι καθ εκαστον ετος εν αρχ[αι]ρεσιαις μετα την των γραμματεων αιρεσιν γραμματοδιδασκ[α]λους τρεις οιτινες διδαξουσιν τους παιδας και τας παρθενους διδοσθαι δε [τ]ωι μεν επι το πρωτον εργον χειροτονηθεντ[ι] του ενιαυτου δραχμας εξακοσιας τωι δε επι το δευτερον δραχμα[ς] πεντακοσιας πεντηκοντα τωι δε επι το τριτον δραχμας πεντακοσιας αποδεικνυσθαι δε και παιδοτριβας δυο μισθον δ αυτων εκατερωι διδοσθαι του ενιαυτου δραχμας πεντακοσιας. αποδεικνυσθαι δε κιθαριστην η ψαλτην μισθον δε διδοσθαι τωι χειροτονηθεντι του ενιαυτου δραχμας επτακοσιας ουτος δε διδαξει τους τε παιδας ους αν καθηκηι εις τουπιον εκκ[ρ]ινεσθαι [και] τους τουτων ενιαυτωι νεωτερους τα τε μουσικα και κιθαριζειν η ψαλλειν τους δε εφηβους τα μουσικα περι δε της ηλικιας των παιδων τουτων επικρινετω ο παιδονομος προσδιδοσθαι δε και εαν εμβολιμον μηνα αγωμεν το επιβαλλον του μισθου τωι μηνι. οπλομαχον δε και τον διδαξοντα τοξευειν και ακοντιζειν μισθουσθωσαν ο τε παιδονομος και ο γυμνασιαρχος επ αναφοραι τηι προς τον δημον ουτοι δε διδασκετωσαν τους τε εφηβους και τους παιδας ους και τα μουσικα μανθανειν γεγραπται διδοσθω δε μισθος τωι μεν τοξευειν και ακοντιζειν διδασκοντι δραχμαι διακοσιαι και πεντηκοντα τωι δε οπλομαχωι δραχμαι τριακοσιαι ο δε οπλομαχος διδαξει χρονον ουκ ελασσονα μηνων δυο οπως δε επιμελως εν τοις μαθημασιν γυμναζωνται οι τε παιδες και οι εφηβοι τον παιδονομον και τον γυμνασιαρχον επιμελεισθαι καθοτι εκατερωι αυτων προστετακται κατα τους νομους εαν δε οι γραμματοδιδασκαλοι αντιλεγωσιν προς αυτους περι του πληθους των παιδων επικρινατω ο παιδονομος και ως αν ουτος διαταξηι πειθαρχειτωσαν τας δε αποδειξεις ας εδει γινεσθαι εν τωι γυμνασιωι ποιεισθαι τους γραμματοδιδασκαλους και τον τα μουσικα διδασκοντα εν τωι βουλευ[τηριωι. -] [-] [-]ημερ[-] [---------]οντα[------] την ζημιην εαν μη καταβαλωσι αν[αγκαζειν εξεσ]τω αυτους. περι δε του οπλομαχου και του τοξευειν και ακοντιζειν διδασκοντος συντελεισθω καθαπερ επανω γεγραπται. ην δε οι ενεστηκοτες ταμιαι η οι εκαστοτε γινομενοι μη παραδωσιν το αργυριον τουτο κατα τα γεγραμμενα η αλλος τις αρχων η ιδιωτης ειπηι η πρηξηται η προθηι η επιψηφισηι η νομον προθηι εναντιον τουτωι η τουτον τον νομον αρηι τροπωι τινι η παρευρεσει ηιουν ως δει το αργυριον κινηθηναι η μη αναλισκεσθαι απ αυτου εις α ο νομος συντασσει η αλλ[ηι που] καταχωρισθηναι και μη εις α εν τωιδε τωι νομωι διατετακται τα τε πραχθεντα ακυρα εστω και οι μετα ταυτα ταμιαι καταχωριζετωσαν εις τον λογον κατα τον νομον τονδε το πληθος των χρηματων το ισον ε[κ τω]ν της πο[λεως πρ]οσοδων και ταλλα παντα συντελειτωσαν κατα τον νομον τονδε [ο δε ει]πας η [πρηξ]ας τι παρα τονδε τον νομον η μη ποιησας τι των προστεταγμενων εν τωι νομωι τωιδε εξωλης ειηι καυτος και γενος το εκεινου και εστω ιεροσυλος και συντελεισθω παντα κατ αυτου απερ εν τοις νομοις τοις περι ιεροσυλου γεγραμμ[ενα εστι] οφειλετω δε και τηι πολει εκαστος των πρηξαντων τι παρα τονδε τον νομον περι του αργυριου τουτου η μη ποιουντων τα προστεταγμενα δραχμας μυρι[ας] δικασασθω δε αυτωι ο βουλομενος και εν ιδιαις δικαις και εν δημοσιαις και μετα του λογου του επιμηνιου την απηγησιν και εγ καιρωι ωι αν βουληται προθεσμιαι δε μηδε αλλωι τροπωι μηθενι εξεστω των δικων τουτων μηδεμιαν εγβαλειν ο δε αλισκομενος εκτινετω διπλασιον και το μεν ημισυ εστω της πολεως ιερον ερμου και ηρακλεους και μουσων και καταχωριζεσθω εις τον λογον τον προγεγραμμενον το δε ημισυ του καταλαβοντος εστω τας δε πραξεις των δικων τουτων επιτελειτωσαν οι ευθυνοι καθαπερ και των αλλων των δημοσιων δικων αναγγελλετωσαν δε οι εκαστοτε γινομενοι τιμουχοι προς τηι αραι οστις το αργυριον το επιδοθεν υπο πολυθρου του ονησιμου εις την παιδειαν των ελευθερων παιδων κινησειεν τροπωι τινι η παρευρεσει ηιουν η αλληι που καταχωρισειεν και μη εις α εν τωι νομωι διατετακται η μη συντελοιη τα συντεταγμενα εν τωι νομωι εξωλης ειηι και αυτος και γενος το εκεινου. εαν δε οι τα[μιαι μ]η δανεισωνται το αργυριον κατα τα γεγραμμενα η μη αποδωσιν το [κατα τονδε τον] νομον τοις καθισταμενοις επι των μαθηματων οφειλετω εκασ[τος τ]ουτων τη[ι πολει δρα]χμας δισχιλιας δικασασθω δε αυτωι [ο βου]λομενος [-] [- αλισκ]ομεν[ος] εκτινετω διπλασιον και το μεν [ημισυ -].
Hermes 9, 1875, 501-3